《瓜田不纳履》
宋代·林希逸

莫道田间僻，持身惧指瑕。近瓜休纳履，为履似侵瓜。

野径风随屧，阳陂雨落花。藤方铺满地，屦且曳归家。

篱赋长庚蔓，鞋吟子美麻。及门如有客，倒屣只烹茶。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。